კიმ მინ ჯი

კიმ მინ ჯი — (კორეულად: 김민지; დაიბადა 2004 წლის 7 მაისს), მონონიმურად ცნობილი როგორც მინჯი, არის სამხრეთ კორეელი მომღერალი. მინჯის დებიუტი შედგა, როგორც სამხრეთ კორეული გოგონათა ჯგუფ NewJeans-ის წევრი, ჩამწერი ლეიბლის ADOR-ის ქვეშ, 2022 წლის 22 ივლისს.

ადრეული ცხოვრება და განათლება
კიმ მინ ჯი დაიბადა 2004 წლის 7 მაისს, ჩუნჩონში, სამხრეთ კორეა. ის სამი შვილიდან შუათანაა, ჰყავს უმცროსი და და უფროსი ძმა, რომელიც კიუნგ ჰი უნივერსიტეტში სწავლობს. დაწყებითი სკოლის წლებში მან ინგლისური ენა ისწავლა, კანადაში საზღვარგარეთ სწავლისას, როგორც ჰომსთეის გადაყვანილი სტუდენტი. მინჯი ჰანლიმის მულტი ხელოვნების სკოლაში სწავლობდა, რომელიც 2023 წლის თებერვალში დაამთავრა.

საშუალო სკოლაში სწავლის პერიოდში მინჯიმ მრავალი სავიზიტო ბარათი მიიღო სხვადასხვა გასართობი სააგენტოებისგან, მათ შორის SM Entertainment-ისგან. ის იყო Source Music-ის ტრეინი 2017 წლიდან, სანამ კომპანია Hybe Corporation-მა 2019 წელს გადაიყვანა.

კარიერა
2019–2021: დებიუტამდელი აქტივობები 
დებიუტამდე, მინჯი (Minji) ასევე ცნობილი იყო, როგორც Hybe Corporation-ის 2019 წლის Plus Global Auditions-ის სახე. 2021 წლის ივლისში, მან მონაწილეობა მიიღო BTS-ის მუსიკალურ ვიდეოში სიმღერისთვის „Permission to Dance“ კამეოს სახით, ჯგუფის წევრ ჰანისთან (Hanni) ერთად.

დებიუტი NewJeans-ში და სოლო აქტივობები

მინჯიმ დებიუტი შეასრულა, როგორც სამხრეთ კორეული გოგონათა ჯგუფ NewJeans-ის წევრმა, მათი სადებიუტო სინგლის „Attention“ მოულოდნელად გამოშვებული მუსიკალური ვიდეოთი, 2022 წლის 22 ივლისს, ჯგუფის შემადგენლობის შესახებ ყოველგვარი წინასწარი პრომოუშენისა თუ ინფორმაციის გარეშე. NewJeans-მა სწრაფად მოიპოვა ფართო პოპულარობა მათი შემდგომი სინგლების წარმატებით: „Hype Boy“, „OMG“ და „Ditto“, რომელთა ტექსტებიდან ერთ-ერთი (Ditto) მინჯიმ დაიწერა. „Ditto“ გახდა NewJeans-ის პირველი სიმღერა Billboard Hot 100-ის ჩარტში და მოიგო „წლის სიმღერის“ ჯილდო MAMA Awards-ზე, Melon Music Awards-ზე, Golden Disc Awards-ზე და Asia Artist Awards-ზე.

2022 წლის 15 ოქტომბერს, მინჯი გამოჩნდა როგორც ერთ-ერთი სპეციალური წამყვანი (MC) KCON Japan-ზე, JO1-ის ჯუნკი კონოსა და NU'EST-ის ჰვანგ მინ-ჰიუნთან ერთად.

სარეკლამო კონტრაქტები
მინჯი (Minji) დებიუტის შემდეგ არაერთხელ მოხვდა სამხრეთ კორეის K-pop არტისტების ბრენდის რეპუტაციის რეიტინგების სათავეში. 2023 წლის 13 თებერვალს Chanel Korea-მ განაცხადა, რომ ხელი მოაწერეს მინჯის, როგორც ბრენდის ერთ-ერთ ელჩს სილამაზის, მოდის, საათებისა და სამკაულების კატეგორიებში. მინჯი პირველი პირია, რომელიც ერთდროულად ამ სამივე კატეგორიის ელჩად დასახელდა.

2023 წლიდან მინჯი არის სეულის ჯაზ-ფესტივალის სახე, რომელიც ჟურნალებში ჩნდება ღონისძიების პოპულარიზაციისთვის. ის გამოჩნდა W Korea-ს სპეციალური გამოცემის გარეკანზე სეულის ჯაზ-ფესტივალის მე-15 წლისთავის აღსანიშნავად, ისევე როგორც W Korea-ს 2024 წლის ფესტივალის სპეციალური გამოცემის გარეკანზე.

მინჯი ასევე გამოჩნდა 2024 წლის მარტის ვიდეო კამპანიაში, რომელიც ეკუთვნოდა სამხრეთ კორეის ეროვნულ საარჩევნო კომისიას და გადაიცემოდა რადიოთი და სხვა პლატფორმებით, რათა ახალგაზრდა თაობებს ხმა მიეცათ 22-ე საკანონმდებლო არჩევნებში.

სქოლიო
"Which NewJeans member works with which luxury brand? The K-pop girl group just toppled BTS – now Minji, Hanni, Danielle, Haerin and Hyein are all endorsement queens signed to competing fashion houses"
"NewJeans' Minji, the next 'Human Chanel'? The new brand ambassador alongside Blackpink's Jennie also danced in the music video for BTS' J-Hope's solo single 'On the Street' with bandmate Hyein"
"Meet the Star Who Is Minji From NewJeans? Meet the K-Pop Idol Known for Her Ethereal Looks and Voice" 
"Meet the girls of 'NewJeans': Haerin, Hanni, and more"
"Minji of NewJeans is appointed newest Chanel Korea ambassador"

კატეგორია:2004 კატეგორია:2022 კატეგორია:სამხრეთი კორეა კატეგორია:კორეული მუსიკა
კატეგორია:სამხრეთკორეელი მომღერლები
კატეგორია:ცოცხალი ადამიანები